หุ้น25ต.ค.ปิดพุ่ง26จุด
ดัชนีหุ้นไทยปิดพุ่ง  26 จุด คาดหวังทางบวกการแก้ไขปัญหานี้ยูโรโซน ระวังความเสี่ยงการขายทำกำไรระยะสั้น ๆ
25 ต.ค. 2554

ดัชนีหุ้นไทยปิดพุ่ง  26 จุด คาดหวังทางบวกการแก้ไขปัญหานี้ยูโรโซน ระวังความเสี่ยงการขายทำกำไรระยะสั้น ๆ
บรรยากาศลงทุนหุ้นไทยในวันที่ 25 ต.ค. ยังสดใสอยู่ในทิศทางเดียวกับตลาดหุ้นทั่วโลก หลังจากที่หยุดยาว 3 วัน ทำให้แรงซื้อจากนักลงทุนต่างประเทศอั้นมาวันนี้ ส่งผลให้ดัชนีหุ้นไทยขึ้นแรงกว่าตลาดหุ้นเอเซีย ดัชนีปิด 942.55 จุด เพิ่มขึ้น +26.21 จุด หรือ 2.86 %  มูลค่าซื้อขาย  28,774.59 ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก1.  PTTGC   ปิด 62  บาท    เพิ่มขึ้น  8 บาท      มูลค่าซื้อขาย 5,021.06  ล้านบาท2.  PTT       ปิด  297  บาท   เพิ่มขึ้น   13 บาท   มูลค่าซื้อขาย 2,409.18 ล้านบาท3.   SCC      ปิด  306  บาท   เพิ่มขึ้น  17  บาท  มูลค่าซื้อขาย 1,729.86   ล้านบาท 4.  KBANK  ปิด   121   บาท  เพิ่มขึ้น   6 บาท   มูลค่าซื้อขาย 1,530.70   ล้านบาท5.  KTB       ปิด      14.60  บาท เพิ่มขึ้น   0.70  บาท มูลค่าซื้อขาย 1,384.10  ล้านบาท
นายปริญทร์ กิจจาทรพิทักษ์ ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย ) กล่าวว่า ตลาดวันนี้ปรับตัวขึ้นแรง ได้อานิสงส์แรงจากหยุดยาว 3 วัน ซึ่งช่วงวันหยุดตลาดหุ้นเอเซียปรับตัวขึ้นถ้วนหน้า ซึ่งแรงซื้อที่อั้นมาวันนี้ ทำให้ตลาดหุ้นไทยขึ้นแรงเหนือตลาดหุ้นเอเซีย คาดว่าได้แรงซื้อสุทธิต่อเนื่องจากต่างชาติ
สำหรับปัจจัยบวกต่อตลาดหุ้นยังเป็นความคาดหวังเชิงบวกต่อการแก้ไขหนี้ยูโรโซน ซึ่งจะลงมติวันที่ 26 ต.ค.นี้  ส่วนปัจจัยทางลบของตลาดยังเป็นเรื่องวิกฤตน้ำท่วมที่มีผลกระทบกับปัจจัยพื้นฐานของประเทศ ส่งผลให้การเติบโตของเศรษฐกิจไตรมาส 4 /2554 ต่อเนื่องไตรมาส 1 / 2555 ติดลบ
แนวโน้มตลาดวันที่ 26 ต.ค. เชื่อว่าเงินต่างชาติที่เข้ามา มีโอกาสดัชนีไป 950 – 960 จุด ได้ หากถึงระดับนี้ ตลาดจะมีความเสี่ยงของการขายทำกำไรระยะสั้น ๆ